jkorsvik/nowiki_second_scrape_merged huggingface dataset:
Alan Hudson

Alan Anthony Hudson (født 21. juni 1951 i Kings Road, London) er en tidligere engelsk fotballspiller. Han spilte for Arsenal, Chelsea og Stoke City, så vel som England.


== Karriere ==
Alan Anthony Hudson ble født og vokste opp ved King's Road, men fikk likevel ikke kontrakt med barndomsklubben Fulham. han signerte derfor senere for Chelseas juniorlag. Han fikk sin A-lagsdebut 1. februar 1969 i 5–0 tapet mot Southampton. Han spilte seg til fast plass på laget i 1969–70 sesongen og bidro sterkt til at Chelsea tok 3.-plassen i First Division. Hudson spilte hver kamp i Chelseas vei til FA Cup-finalen i 1970, men kunne ikke spille finalen etter at han skadet seg i 2-1 seieren mot Leeds United.
På grunn av økonomiske problemer i Chelsea, ble Alan Hudson satt på transferlisten i januar 1974. Kort tid etter signerte Hudson for Stoke City for £240 000, noe som var klubbrekord.. 
I januar 1976 ble Hudson solgt videre til Arsenal for £200,000. og gikk tilbake til Stoke City for £22 500 i januar 1984. Alan Hudson avsluttet karrieren i 1985.


== Landslagsspill ==
Han ble kalt opp i landslagstroppen i 1975 av manager Don Revie. Hans debut kom i 2-0 seieren mot verdensmester Tyskland på Wembley. Han spilte også i 5–0 seieren mot Kypros. 


== Familie ==
Sønnen Anthony er også tidligere fotballspiller og er landslandtrener for New Zealand.


== Bibliografi ==
The Working Man's Ballet


== Referanser ==


== Eksterne lenker ==
(en) Alan Hudson – Transfermarkt 
(en) Alan Hudson – national-football-teams.com 
(en) Alan Hudson – EU-Football.info
Deromfjellet

Deromfjellet er en fjellrygg i den sentrale delen av fjellmassivet Sør-Rondane i Dronning Maud Land. Fjellet ligger lengst øst i Walnumfjella og skiller Ellisbreen fra Jenningsbreen. Høyeste punkt måler 2501 moh.Området ble fotografert fra fly under Thorshavnekspedisjonen 1936–37. Ytterligere flyfotografering ble gjennomført under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957.
Fjellet er navngitt av Norsk Polarinstitutt etter forslag fra belgiske myndigheter etter major Guido Derom som ledet den belgiske antarktisekspedisjonen 1960/61.Centre National de Recherches Polaires de Belgique har navngitt et annet fjell i Dronning Maud Land etter Derom: Mont Derom i Dronning Fabiolafjella.


== Referanser ==
Aubusson (Creuse)

Aubusson er en kommune i departementet Creuse i regionen Nouvelle-Aquitaine sentralt i Frankrike. Aubusson er underprefektur i departementet.


== Befolkningsutvikling ==
Antall innbyggere i kommunen Aubusson (Creuse)


== Referanser ==


== Eksterne lenker ==
Offisielt nettsted 
(en) Aubusson (Creuse) – kategori av bilder, video eller lyd på Commons 
Kommunedata INSEE
Rud Hud Hudibras

Rud Hud Hudibras (walisisk: Run baladr bras) var en mytisk konge av britene, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths Historia Regum Britanniae (De britiske kongenes historie), skrevet omkring 1136. Her gjengis han som sønn av kong Leil og var selv konge under en borgerkrig.
I løpet av de siste årene av Leils styre, ble britenes kongedømme ustabilt og det brøt ut indre krig. Rud Hud Hudibras ble konge etter sin fars død og styrte i 39 år. Han avsluttet borgerkrigen og innførte fred i riket. I løpet av sin tid grunnla han Kaerreint som anglerne senere kalte for Canterbury. Han skal også ha grunnlagt Kaerguenit (Winchester) og festningen Paladur (Shaftesbury). Han ble etterfulgt av sin sønn Bladud.
Geoffrey hevdet også at han styrte på samme tid som Kapys var konge i Alba Longa, og Haggai, Amos, Joel, og Asarja var profeter i Israel. Dette er et grep som Geoffrey tidvis benyttet for å gi sine fantasier et troverdig preg ved fra tid til annen gripe til kryssreferanser til påståtte samtidige hendelser i andre deler av verden, da særlig til romersk historie og mytologi (disse to emnene flyter ofte over i hverandre), og til Det gamle testamente. Kapys er en etterkommer av Aineias, en helt fra Troja, som slo seg ned i Italia, og Alba Longa er en faktisk by i Latium i det sentrale Italia, rundt 20 km sørøst for Roma. Ingen av disse figurene var samtidige, eksempelvis skal Amos ha fungert som profet under kong Ussia av Juda og Jeroboam II av Israel, det vil si rundt 760 f.Kr., mens Haggai var virksom rundt 520 f.Kr.
Grunnet navnet har det har vært gjort forsøk å finne et walisisk opphav til Rud Hud Hudibras, kanskje til og med under et annet navn. Av de kongefortellingene som Gregory har skrevet er Rud Hud Hudibras' blant de korteste.


== Familietreet til Rud Hud Hudibras' slekt ==
Se også: Mytiske konger av britene


== Referanser ==


== Litteratur ==
Geoffrey av Monmouth (1982): The History of the Kings of Britain, oversatt med innledning av Lewis Thorpe, Guild Publishing London, s. 80
Distrikter i Bihar

Liste over distrikter i Bihar. Distriktene er en administrativ inndeling av den indiske delstaten Bihar.


== Referanser ==
Julemust

Julemust (fra svensk julmust, «jule-most») er en type brus med tradisjoner fra juletid i Sverige. Den selges i påsken som påskmusk og ellers i året som must. 


== Historie ==
Etter en reise i Tyskland like etter århundreskiftet kom Harry Roberts, sønn av leskedrikkprodusent og avholdsmann Robert Roberts, hjem til Sverige med en rekke oppskrifter på alkoholfrie drikker. I 1910 etablerte de selskapet Roberts essens- & extraktfabrik (senere AB Roberts) i Örebro og begynte produksjon av julemust under navnet Roberts Julöl, da de så på drikken som et alkoholfritt alternativ til juleøl. Navnet på drikken ble endret til Julmust mot slutten av 1920-tallet.I dag produserer AB Roberts julemust-essens for andre leskedrikkprodusenter. Oppskriften er hemmelig og det er kun tre personer som kjenner den.


== Handel ==
Det finnes rundt 30 ulike typer julemust i Sverige. I 1999 ble det konsumert 45 millioner liter julmust i løpet av desember måned. Det utgjør fem liter per innbygger i Sverige i julemåneden. Julemust utgjorde 50 % av det svenske markedet for leskedrikker i desember 1999.Drikken selges også i Norge som en del av utvalget av julebrus. Julemust skiller seg fra julebrus hovedsakelig ved bruken av maltekstrakt og humle. Ingrediensene kommer av at must historisk ble utviklet som et alkoholfritt alternativ til øl.
Roma Mineralvannfabrikk i Lillestrøm er den eneste norske produsenten av julemust.


== Referanser ==
Mempricius

Mempricius (walisisk: Membyr) var en mytisk konge av britene, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths Historia Regum Britanniae (De britiske kongenes historie), skrevet omkring 1136. Her gjengis han som sønn av kong Maddan og bror til Malin. Geoffrey framstiller ham som den mest foraktelige av alle kongene han har skrevet om.
Da faren Maddan døde brøt det ut krig mellom Mempricius og broren Malin som kom til å dominere Britannia. Mempricius fikk i stand et møte med Malin og andre delegater for å få avsluttet krigen mellom brødrene. Straks møtet begynte drepte Mempricius sin bror og kunne da ta tronen over kongedømmet alene.
Han styrte som en tyrann i tyve år og drepte de fleste framtredende menn på øya. I tillegg beseiret han og drepte alle andre som hadde et krav på tronen, «han hatet alle i sin egen familie». Han forlot sin hustru og sønn Ebraucus for å hengi seg til sodomi (en nedsettende betegnelse på homofili), «foretrakk unaturlige lyster framfor naturlig lidenskap». Mens han var ute på jakt ble han adskilt fra sine jaktkamerater og angrepet en flokk ulver som «spiste ham opp på den meste ynkelige måte». Han ble etterfulgt av sin sønn Ebraucus.I henhold Geoffrey regjerte han på samme tid som Saul var konge i Judea og Eurysthenes i Sparta.


== Familietreet til Mempricius' slekt ==
Se også: Mytiske konger av britene


== Referanser ==


== Litteratur ==
Geoffrey av Monmouth (1982): The History of the Kings of Britain, oversatt med innledning av Lewis Thorpe, Guild Publishing London, s. 78-79
Struen

Struen er ei naturlig båthavn i Bremanger mellom Dalevatnet og Bremangerpollen. Bremanger fiskeri ligger her. I 1884-1885 ble det bygget en kanal mellom Dalevatnet og Bremangerpollen. Arbeidet ble fullført i april 1885. Kanalen kostet beboerne i Dalen og på Senneset 2778,40 kr., inkludert 224 arbeidsdager a kr. 1.60 = 358,40 kr. Fylkesvei 571 (Sogn og Fjordane) tar av fra fylkesvei 616 ved denne kanalen.


== Kilder ==
Boka Gamalt frå Bremanger


== Eksterne lenker ==
Bilde fra Struen hos kulturnett.no
Struen på kart hos finn.no
Pike (programmeringsspråk)

Pike er et fortolket dynamisk programmeringsspråk med en syntaks som er veldig lik programmeringsspråket C. I motsetning til mange andre dynamiske språk, er Pike både statisk og dynamisk typet, og krever eksplisitte typedefinisjoner. Det har et fleksibelt typesystem som tillater rask utvikling og fleksibel kode for dynamisk typede språk, samtidig som den tilbyr fordeler fra et statisk typet språk.
Pike er fri programvare og lisensieres under GNU General Public License, GNU Lesser General Public License og Mozilla Public License.


== Eksterne lenker ==
Offisielt nettsted
Hovedstadsregionen (Danmark)

Hovedstadsregionen er en tidligere samlet betegnelse for Københavns og Frederiksberg kommuner samt de nedlagte Københavns, Frederiksborg og Roskilde amter.  Et annet navn for samme område er HT-området etter det likeledes nedlagte Hovedstadsområdets Trafikselskab.
Hovedstadsregionen er dermed forskjellig fra Region Hovedstaden som ikke fikk Roskilde Amt med, men til gjengjeld Bornholm.
Betegnelsen Hovedstadsregionen har blitt brukt av Danmarks Statistik siden begynnelsen av 1970-tallet for å unngå forveksling med Hovedstadsområdet som nå brukes om det bymessig sammenhengende området rundt selve København – arealmessig et tydelig mindre område.


== Noter ==
Rochechouart

Rochechouart er en kommune i departementet Haute-Vienne i regionen Nouvelle-Aquitaine sentralt i Frankrike. Rochechouart er underprefektur i departementet.


== Befolkningsutvikling ==
Antall innbyggere i kommunen Rochechouart


== Referanser ==


== Eksterne lenker ==
Offisielt nettsted 
(en) Rochechouart – kategori av bilder, video eller lyd på Commons 
Kommunedata INSEE
Bellac

Bellac er en kommune i departementet Haute-Vienne i regionen Nouvelle-Aquitaine sentralt i Frankrike. Bellac er underprefektur i departementet.


== Befolkningsutvikling ==
Antall innbyggere i kommunen Bellac


== Referanser ==


== Eksterne lenker ==
Offisielt nettsted 
(en) Bellac – kategori av bilder, video eller lyd på Commons 
Kommunedata INSEE
Svindlandfjellet

Svindlandfjellet er en fjellrygg i den sentrale delen av fjellmassivet Sør-Rondane i Dronning Maud Land. Fjellet ligger vest i Walnumfjella og høyeste punkt måler 2002 moh.Området ble fotografert fra fly under Thorshavnekspedisjonen 1936–37. Ytterligere flyfotografering ble gjennomført under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Fjellet er navngitt etter den norske topografen og fotografen Sigurd A. Svindland (f. 1921).


== Referanser ==
Jonava

Jonava er en by i Kaunas fylke i Litauen. Byen ligger nær elva Neris.


== Referanser ==


== Eksterne lenker ==
(lt) Offisielt nettsted 
(en) Offisielt nettsted 
(lt) Mate-URL 
(en) Jonava – kategori av bilder, video eller lyd på Commons
Blaiklockfjellet

Blaiklockfjellet er en fjellrygg i den sentrale delen av fjellmassivet Sør-Rondane i Dronning Maud Land. Fjellet ligger nord i Walnumfjella og skiller Ellisbreen fra Gillockbreen. Høyeste punkt måler 2061 moh.Området ble fotografert fra fly under Thorshavnekspedisjonen 1936–37. Ytterligere flyfotografering ble gjennomført under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957.Fjellet er navngitt av Norsk Polarinstitutt etter forslag fra belgiske myndigheter etter Kenneth V. Blaiklock som deltok i Samveldets trans-antarktiske ekspedisjon 1955–58 og senere i flere belgiske ekspedisjoner i dette området.


== Referanser ==
Verheyefjellet

Verheyefjellet er et fjell i den sentrale delen av fjellmassivet Sør-Rondane i Dronning Maud Land. Fjellet ligger sørvest i Walnumfjella og høyeste punkt måler 2000 moh.Området ble fotografert fra fly under Thorshavnekspedisjonen 1936–37. Ytterligere flyfotografering ble gjennomført under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957.Fjellet er navngitt av Norsk Polarinstitutt etter forslag fra belgiske myndigheter etter Jean Verheye som deltok i den belgiske antarktisekspedisjonen 1960 som spesialist på ionosfæren.


== Referanser ==
OperaNorge

OperaNorge er et nettverk for aktører som befatter seg med operaproduksjon i Norge. Nettverket ble etablert i 2008 med formål å arbeide for bedre betingelser for operakunsten, styrke og utveksle kompetanse hos lokale produsenter og aktører og legge til rette for rasjonaliserende samarbeidsformer mellom de forskjellige medlemsinstitusjonene. OperaNorges ambisjoner er i tråd med Stortingets uttalte målsetting for operakunsten, og foreningen arbeider for å synliggjøre, spisse og realisere myndighetenes vedtak for operakunsten i et nasjonalt perspektiv.
OperaNorge har 20 medlemmer. Blant dem er Den Norske Opera & Ballett, regionsoperaene, distriktsoperaene og en rekke andre aktører, som baserer seg på samhandling mellom profesjonelle, amatører og frivillige. OperaNorge er medlem av Opera Europa.Styret består for perioden 2020-2021 av 

Nicolai Riise (programsjef, Bergen Nasjonale Opera)
Randi Stene (operasjef, Den Norske Opera & Ballett),
Kari Standal Pavelich (daglig leder, Opera Nordfjord)
Tom Huseby (styreleder, Vestfold symfoniorkester),
Karl Bøe Skogen (daglig leder, Opera Rogaland)
Pål Scott Hagen (varamedlem, operasjef Opera Østfold)Administrativ leder: Kari Eikli (Den Norske Opera & Ballett).


== Eksterne lenker ==
Offisielt nettsted
Opera Europa
Cilk

Cilk er et programmeringsspråk som er konstruert for parallelle beregninger ved hjelp av multitråder. Syntaksen i Cilk er basert på programmeringsspråket C. Cilk ble laget i Laboratory for Computer Science ved Massachusetts Institute of Technology, og blir idag videreutviklet av Intel. På tross av flere likheter, er Cilk ikke direkte avledet av Concurrent C.
En kommersiell versjon av Cilk, kalt Cilk++, bygger på syntaksen til både C og C++.


== Eksterne lenker ==
Offisielt nettsted
Intel Cilk Plus

Intel Cilk Plus er et programmeringsspråk som er konstruert for parallelle beregninger ved hjelp av multitråder. Syntaksen i Cilk Plus er basert på syntaksen til programmeringsspråkene C og C++. 
Den 31. juli 2009 kunngjorde Cilk Arts, som var opphav til programmeringsspråket Cilk++, at dets produkter og utviklingsteam nå var en del av Intel. En videreutvikling av denne teknologien førte i september 2010 til lanseringen av Intel Cilk Plus.


== Eksterne lenker ==
Offisielt nettsted
Den norske Revisorforening

Den norske Revisorforening (DnR) er en kompetanse- og interesseorganisasjon for registrerte og statsautoriserte revisorer. Medlemskap er også åpent for bachelor- og masterstudenter som studerer revisjon/økonomi og de som har begynt praksisperioden som revisor.
Revisorforeningen driver informasjons- og veiledningsvirksomhet overfor medlemmene, og er engasjert i utvikling av revisjons- og regnskapsfaget både nasjonalt og internasjonalt.
Kurs og etterutdanning er en sentral del av foreningens virksomhet.
Revisorforeningen har mer enn 5 000 medlemmer som arbeider i ekstern revisjon, offentlig sektor og i næringslivet. Om lag 1 000 av medlemmene er studenter innenfor økonomifagene. 
Revisorforeningen gir ut tidsskriftene Revisjon og Regnskap, Revisor informerer og Facta Årsoppgjøret.
Revisorforeningen er sertifisert Miljøfyrtårn.


== Referanser ==


== Eksterne lenker ==
Offisielt nettsted
Save Your Heart for Me

«Save Your Heart for Me» er en amerikansk sang, skrevet av Gary Geld og Peter Udell.
Den ble skrevet til Brian Hyland. Han spilte den inn som B-siden til «I'm Afraid to go Home» og ble utgitt på singlen ABC-Paramount 45-10432 i mai 1963. Arrangør var Gary Geld. Produsenter var Geld & Udell.«Save Your Heart for Me» ble senere utgitt på Hylands greatest hits-album (1994).
Den er mest kjent i en versjon som ble spilt inn av Gary Lewis and the Playboys og forekommer på bandets album A Session with Gary Lewis and the Playboys (1965).
«Save Your Heart for Me» ble i juni 1965 utgitt på singlen Liberty 55809. Arrangør var Leon Russell. Produsent var Snuff Garrett.Lewis krediterte platens suksess både til produsent Snuff Garrett og til sangens korte lengde. Ettersom den varte i mindre enn to minutter har Lewis hevdet at: «»(I)t was played everywhere. Deejays loved it«» («Den ble spilt overalt. Disc jockeyene elsket den»).I forbindelse med Septimus-jubileet sommeren 2011 ble det lansert en engelskspråklig versjon.


== Listeplasseringer ==
Den lå som best på en andreplass på Billboard Hot 100-listen i uken til 21. august 1965.«Save Your Heart for Me» ble forhindret fra å nå førsteplassen av Sonny & Chers hit «I Got You Babe».Den lå øverst på Billboard Easy Listening-listen i tre uker i august samme år.


== Norsk versjon ==
Yngvar Numme og Kolbjørn Hagen har skrevet norske tekster. Nummes norske tittel er «Elske lite grann». Hagens versjon heter «Vakre Vål'enga».


== Innspillinger ==
De to platene på CNR Records er samme innspilling.


== Referanser ==
Gründerforeningen

Gründerforeningen er en forening for etablerere og næringsdrivende i SMB-sjiktet. Foreningen driver påvirkningsarbeid mot politikere, myndigheter, mediene og samfunnet for øvrig, for å sikre forståelse og kunnskap om rammevilkårene for gründervirksomhet i Norge. Foreningen har i tillegg en rekke opplæringstilbud og andre faglige tilbud til medlemmene innenfor skatt, regnskap, MVA, trygd og sammenslutningsrett.


== Eksterne lenker ==
Offisielt nettsted
Chapelle Royale de Dreux

Chapelle Royale de Dreux ligger i Dreux i Frankrike og er et kapell og gravsted for den kongelige slekten Huset Orléans. Huset Orléans (Maison d'Orléans) ble grunnlagt av Filip, hertug av Orléans, som var den yngre broren til Ludvig XIV av Frankrike. Kong Ludvig Filip av Frankrike tilhørte Huset Orléans.
I 1816 sørget Louise Marie Adélaïde de Bourbon, hertuginne av Orléans, datter av Louis Jean Marie de Bourbon, hertugen av Penthièvre, for at et nytt kapell ble bygget på tuftene til den massegraven som var på Chanoines-kirkegården, som endelig hvilested for hennes familie. I 1830 sørget kong Ludvig Filip, sønn av hertuginnen av Orléans, for å få pyntet og forstørret kapellet, som ble omdøpt Chapelle Royale de Dreux, og som nå ble nekropolis for Orléans-familien.
Blant de 75 som er gravlagt i kapellet:

Huset BourbonLouis Alexandre de Bourbon (1678–1737)∞ Marie Victoire av Noailles (1688–1766)
Louis Jean Marie de Bourbon (1725–1793)
∞ Maria Teresa d'Este (1726–1754)
Louis Marie, hertug av Rambouillet (1746–1749)
Louis Alexandre av Bourbon (1747–1768)
Jean Marie av Bourbon (1748–1755)
Vincent Marie Louis av Bourbon (1750–1752)
Marie Louise av Bourbon (1751–1753)
Louise Marie Adélaïde de Bourbon (1753–1821)
Louis Marie Félicité av Bourbon (1754)Louis François Joseph av Bourbon (1734–1814)Huset OrléansHjertet til Filip II av Orléans (1674–1723)
Ludvig Filip av Frankrike (1773–1850)∞ Maria Amalia av De to Sicilier (1782–1866)
Louis Antoine Philippe av Orléans (1775–1807)
Adelaide av Bourbon-Orléans (1777–1847)
Françoise av Orléans  (1777–1782)
Louis Charles, hertug av Beaujolais (1779–1808)
Ferdinand Filip av Orléans (1810–1842)
∞ Helena av Mecklenburg-Schwerin (1814–1858)
Charles Ferdinand Louis Philippe Emmanuel av Orléans (1820–1828)Henri av Orléans, hertug av Aumale (1822–1897)∞ Maria Carolina av Bourbon-De to Sicilier
Louis Philippe Marie Léopold d'Orléans (1845–1866)
Henri Léopold Philippe Marie d'Orléans (1847–1847)
François Paul d'Orléans (1852–1852)
François Louis Philippe Marie d'Orléans (1854–1872)Henri, greve av Paris (1908–1999)∞ Isabella av Orléans-Braganza (1911–2003)François Gaston Michel Marie d'Orléans (1935–1960)
Thibaut Louis Denis Humbert Marie av Orléans (1948–1983)
Bathilde av Orléans (1750–1822)


== Eksterne lenker ==
Offisielt nettsted 
(en) Chapelle royale Saint-Louis de Dreux – kategori av bilder, video eller lyd på Commons 
Liste over gravlagte i kapellet
Livsarving

Livsarving er direkte etterkommere etter arvelateren, det vil si barn, barnebarn og oldebarn.En livsarving som er særkullsbarn til arvelater kan nekte uskifte.


== Referanser ==
Tekno Odin

Tekno Odin (født 20. mai 2008) er en norsk travhest etter Moe Odin og Lyana. På sine over nesten 100 starter har Tekno Odin vunnet 90% av dem, og hatt en inntjening på tilsammen 10 millioner norske kroner. Tekno Odin har vært VM mester 5 år på rad. Han og Øystein er kjent i Norge, Sverige, Danmark og Finland Tekno Odin trenes og kuskes av Øystein Tjomsland 
TEKNO ODIN ble registrert som varemerke i Norge i 2012.


== Rekorder ==
Tekno Odin har hittil i karrieren tatt tilsammen to norgesrekorder, to svenskerekorder og én verdensrekord. Her er rekordene listet opp etter dato:
Tekno Odin har norsk rekord for beste kilometer tid ved voltestart for 3-årige kaldblodshester med tiden 1.25.0. 
(11.10 2011.)
Tekno Odin har svensk rekord for beste kilometer tid ved voltestart for 4-årige kaldblodshester med tiden 1.24.2 (01.06.2012.)
Tekno Odin har norsk rekord for beste kilometer tid ved voltestart for 4-årige kaldblodshester med tiden 1.22.6.
(09.06.2012.)
Tekno Odin har svensk rekord for beste kilometer tid ved automatisk start for 4-årige kaldblodshester med tiden 1.22.9.
(05.08.2012.)
Tekno Odin har verdensrekord for beste kilometer tid ved automatisk start for 4-årige kaldblodshester med tiden 1.20.8.
(17.09.2012.)


== Referanser ==
Ignazio Visco

Ignazio Visco (født 21. november 1949 i Napoli) er en italiensk økonom, som siden 1. november 2011 har vært sentralbanksjef for Italias bank (Banca d'Italia). 


== Utdanning og yrkeserfaring ==
Visco er utdannet innen samfunnsøkonomi ved La Sapienza-universitetet i Roma, der han gikk ut med Laud (Summa cum laude) i 1971. Han studerte videre ved University of Pennsylvania, der han tok en Master of Arts-grad i 1974, og en doktorgrad(Ph.D) i 1981. 
Han begynte sin karriere ved sentralbanken i 1972, mens han studerte. I 1974 ble han ansatt i avdelingen for økonomisk forskning, der han drev med både empirisk og teoretisk forskning innen bl.a. makroøkonomi, økonometri og økonomisk modellering. Han tok over som leder for forskningsavdelingen i 1990. I denne rollen representerte han også sentralbanken i ulike internasjonale fora, som Den internasjonale oppgjørsbanken, OECD og EU. Han deltok også i beslutninger rundt Italias penge- og valutapolitikk. 
Fra 1997 til 2002 jobbet han for OECD, som sjeføkonom og leder for deres samfunnsøkonomiske avdeling (Economics Department). Han returnerte til sentralbanken i mars 2004, som leder for forskningsavdelingen, og i januar 2007 ble han utnevnt til visesentralbanksjef. Den 24. oktober 2011 ble han utnevnt til sentralbanksjef, og overtok denne stillingen 1. november 2011. Han overtok da etter Mario Draghi. 
Ved siden av dette har han undervist i økonometri og økonomisk politikk ved Universitetet i Roma. Han har skrevet flere artikler og bøker, se oversikt nedenfor. 
Han er gift og har tre barn. 


== Bibliografi ==
Price Expectations in Rising Inflation, North Holland, 1984
Le aspettative nell'analisi economica, Il Mulino, 1985
Inflazione, concorrenza e sviluppo (sammen Stefano Micossi), Il Mulino, 1993
Saving and the Accumulation of Wealth (sammn Albert Ando og Luigi Guiso), Cambridge University Press, 1994
L'economia italiana (sammen Federico L. Signorini), Il Mulino, 2002
Ageing and Pension System Reform (som formann for G10-arbeidsgruppen), 2005 (PDF)
Investire in conoscenza, Il Mulino, 2009


== Referanser ==


== Eksterne lenker ==
Banca d'Italia - Ignazio Visco